கேள்வி: பாபட்லா - 2270 பற்றி தகவல் சொல்.
பதில்: }} பாபட்லா - 2270 ''(BPT 2270)'' எனப்படும் இந்த நெல் வகை, பாபட்லா - 5204 ''(BPT 5204)'' மற்றும் CR 15 MR 1523  ஆகிய நெல் இரகங்களை பரம்பரை முறையில் இணைத்து உருவாக்கப்பட்ட, தென்னிந்தியா பிராந்தியமான ஆந்திரப் பிரதேசம் நெல் இரகமாகும். "நடுவண் வகை வெளியீட்டுக் குழு ''(CVRC)''" மற்றும் "மாநில வகை வெளியீட்டுக் குழு ''(SVRC)''" ஆகியவையால் 2010 ஆம் ஆண்டு வெளியிடப்பட்ட இந்நெல் வகையை, பவபுரி சன்னலு என்ற பெயரிலும் அழைக்கப்படுகிறது.
கேள்வி: பாபட்லா - 2270 - காலம் பற்றி நீங்கள் என்ன அறிந்துள்ளீர்கள்?
பதில்: நீண்ட கால அளவில் அறுவடைக்கு தயாராகும் இந்த நெல் வகை, 160 - 165 நாட்களில் முதிர்வடைவதாக கூறப்படுகிறது. சம்பா சாகுபடி பருவத்தில் பயிரிடப்படும் இந்த நெல்வகை, சம்பாப் பருவத்தில் ஆந்திர மாநில கிருஷ்ணா ஆறு மேற்கு ஆற்றுக் கழிமுகம் பகுதிகள் மற்றும் தெலுங்கானா மாநில நாகார்ஜுன சாகர் அணைப் பகுதிகள் போன்ற ஈரத்தன்மையுள்ள நிலங்களில் பெருமளவு பயிரடப்படுவதாக கருதப்படுகிறது.
கேள்வி: பாபட்லா - 2270 - மகசூல் குறித்து விரிவாக சொல்லுங்கள்.
பதில்: பழுப்பு நிறத் தத்துப்பூச்சி (BPH) மற்றும் குலைநோய்க்கு சகிப்புத்தன்மை கொண்ட பாபட்லா - 2270, ஒரு எக்டேர் சுமார் 6,000 முதல், 6500 கிலோகிராம் வரை மகசூல் தருவதாக கூறப்படுகிறது. மேலும் மழை மற்றும் மிதமான வெள்ளம் காலத்தில் முழுமையாக நிலைத்து நிற்கும் தன்மை கொண்ட இதன் நெற்பயிர்கள், 7 நாட்கள் வரை நீரில் மூழ்கும் நிலையிலும் தாங்கும் திறன் உடையதாகவும், உறையாத மற்றும் சிதறாத, நடுத்தர மெல்லிய தானியத்தை கொண்டதாகவும் கூறப்படுகிறது.